Bosna i Hercegovina na Zimskim olimpijskim igrama 2014.
Bosna i Hercegovina je učestvovala na Zimskim olimpijskim igrama 2014. u Sočiju, koje su se održale od 7. februara do 23. februara 2014. Ekipu je činilo pet takmičara u tri sportske discipline, koji su ostvarili kvotu za učestvovanje. Sportisti iz Bosne i Hercegovine su učestvovali po šesti put na Zimskim olimpijskim igrama, od proglašenja nezavisnosti 1992. godine. Na svečanom otvaranju zastavu Bosne i Hercegovine nosila je alpska skijašica Žana Novaković. Zajedno sa sportašima u Sočiju bilo je i pet trenera: Holjan Alem, Lolović Branislav, Pašović Ajdin, Jeftović Dragan i Lopatić Tomislav te tajnik olimpijskog tima Said Fazlagić.